కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019 CSK vs DC: ఢిల్లీతో ఈరోజు చెపాక్ మ్యాచ్‌కి ధోని దూరం..?
తాజా సీజన్‌లో ఇప్పటికే 12 మ్యాచ్‌లాడిన చెన్నై జట్టు 8 విజయాలతో ప్లేఆఫ్ బెర్తుని ఖాయం చేసుకోగా.. ఢిల్లీ కూడా చెన్నై‌తో సమానంగా పాయింట్లు సాధించి ప్లేఆఫ్‌కి చేరింది.
Samayam Telugu | Updated:
May 1, 2019, 06:29PM IST
IPL 2019 CSK vs DC: ఢిల్లీతో ఈరోజు చెపాక్ మ్యాచ్‌కి ధోని దూరం..?
హైలైట్స్
ఐపీఎల్‌ 2019 సీజన్‌లో భాగంగా ఈరోజు ఢిల్లీతో చెన్నై మ్యాచ్
జ్వరం బారిన పడిన ధోనీ ఫిట్‌నెస్‌పై అనుమానాలు
ఒకవేళ ఈరోజు మ్యాచ్‌కి ధోనీ దూరమైతే కెప్టెన్‌గా రైనా
ఇప్పటికే రెండు మ్యాచ్‌లకి దూరమైన ధోనీ
ఐపీఎల్ 2019 సీజన్‌లో మరో మ్యాచ్‌కి చెన్నై సూపర్ కింగ్స్ కెప్టెన్ మహేంద్రసింగ్ ధోని దూరమయ్యే సూచనలు కనిపిస్తున్నాయి. ఇప్పటికే వెన్నునొప్పి కారణంగా సన్‌రైజర్స్ హైదరాబాద్‌ మ్యాచ్‌కి, జ్వరంతో ముంబయి ఇండియన్స్‌ మ్యాచ్‌కి దూరమైన ధోనీ.. ఇంకా ఫిట్‌నెస్ సాధించలేదనే వార్తలు వస్తున్నాయి. దీంతో.. ఈరోజు ఢిల్లీ క్యాపిటల్స్‌‌తో చెపాక్ వేదికగా రాత్రి 8 గంటలకి జరగనున్న మ్యాచ్‌కి కూడా ధోనీ దూరంగా ఉండనున్నట్లు తెలుస్తోంది. ఒకవేళ ధోనీ ఆడకపోతే.. అతని స్థానంలో చెన్నై టీమ్‌ని కెప్టెన్‌గా సురేశ్ రైనా నడిపించనున్నాడు.
తాజా సీజన్‌లో ఇప్పటికే 12 మ్యాచ్‌లాడిన చెన్నై జట్టు 8 విజయాలతో ప్లేఆఫ్ బెర్తుని ఖాయం చేసుకోగా.. ఢిల్లీ కూడా చెన్నై‌తో సమానంగా పాయింట్లు సాధించి ప్లేఆఫ్‌కి చేరింది. దీంతో.. ఇప్పుడు టాప్-2లో ఉన్న ఈ రెండు జట్లూ.. అగ్రస్థానంలో పాగా వేసేందుకు పోటీపడుతున్నాయి. అయితే.. చివరిగా ఆడిన మూడు మ్యాచ్‌ల్లోనూ ఢిల్లీ జట్టు ఘన విజయాల్ని అందుకోగా.. చెన్నై జట్టు రెండు మ్యాచ్‌ల్లో ఓడి ఒక మ్యాచ్‌లో మాత్రమే గెలుపొందింది. ముఖ్యంగా.. ఈ సీజన్‌లో ధోనీ ఆడని రెండు మ్యాచ్‌ల్లోనూ చెన్నై చిత్తుగా ఓడింది. దీంతో.. ఈరోజు మ్యాచ్‌‌లో ధోనీ లేకపోతే.. ఆ జట్టుపై తీవ్ర ఒత్తిడి ఉండనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.